ครม.ไฟเขียวโครงการสละสิทธิ์เบี้ยผู้สูงอายุ ตั้งงบฯ 11 ล้านทำเหรียญเชิดชูเกียรติมอบผู้เข้าร่วม
ครม.เห็นชอบโครงการสละสิทธิ์รับเบี้ยยังชีพผู้สูงอายุเข้ากองทุนผู้สูงอายุ พร้อมของบฯ 11 ล้านจัดทำเหรียญเชิดชูเกียรติมอบผู้เข้าร่วมโครงการ7 พ.ย. 2560 รายงานระบุว่า วันนี้ (7พ.ย. 60 ) เมื่อเวลา 10.00 น. ณ ห้องประชุม 501 ตึกบัญชาการ 1 ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) โดยที่ประชุมฯ ได้มีการพิจารณาแนวทางการดำเนินโครงการบริจาคเบี้ยยังชีพผู้สูงอายุเข้ากองทุนผู้สูงอายุสำหรับรายละเอียดนั้น กอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า ที่ประชุมครม. เห็นชอบโครงการสละสิทธิ์รับเบี้ยยังชีพผู้สูงอายุโดยสมัครใจในโครงการบริจาคเบี้ยยังชีพผู้สูงอายุเข้ากองทุนผู้สูงอายุ เพื่อเป็นการส่งเสริมให้ผู้สูงอายุที่มีรายได้ดำรงชีพอย่างเพียงพอและได้ใช้สิทธิ์ลงทะเบียนรับเบี้ยยังชีพผู้สูงอายุในปัจจุบันบริจาคเบี้ยยังชีพผู้สูงอายุเข้ากองทุนผู้สูงอายุ ซึ่งผู้เข้าร่วมโครงการจะได้รับเหรียญเชิดชูเกียรติ ซึ่งเป็นเหรียญพระคลังขณะนี้กระทรวงการคลังอยู่ระหว่างประสานสำนักงบประมาณ เพื่อขออนุมัติงบประมาณรายจ่ายประจำปีงบประมาณ 2561 งบกลาง รายการเงินสำรองจ่ายเพื่อกรณีฉุกเฉินหรือจำเป็น 11.2 ล้านบาท เพื่อเป็นค่าใช้จ่ายจัดทำเหรียญงวดแรกวงเงิน 10 ล้านบาท ประมาณ 50000 เหรียญ ๆ ละ 200 บาท เพื่อให้กรมธนารักษ์จัดทำเหรียญและค่าใช้จ่ายในการจัดส่งกระทรวงการคลังรายงานด้วยว่าว่า การรับแจ้งบริจาคเบี้ยยังชีพ และการส่งเงินบริจาคเข้ากองทุนผู้สูงอายุมีดังนี้ 1. ผู้สูงอายุที่ต้องการบริจาคเบี้ยยังชีพสามารถแสดงความจำนงได้ที่หน่วยรับแจ้งการบริจาค ได้แก่ สำนักงานเขต กทม. อบต. เทศบาล และพัทยาที่ตนได้ลงทะเบียนรับเบี้ยยังชีพผู้สูงอายุไว้ โดยนำบัตรประจำตัวประชาชน พร้อมกรอกแบบฟอร์มที่กระทรวงมหาดไทยกำหนด ทั้งนี้ ผู้บริจาคสามารถยกเลิกการบริจาคได้2. หน่วยรับแจ้งการบริจาคจัดส่งเงินบริจาคและข้อมูลของผู้บริจาคให้แก่กองทุนผู้สูงอายุตามขั้นตอนที่กำหนด โดยการโอนเงินเข้าบัญชีธนาคาร ซึ่งกองทุนผู้สูงอายุและพัฒนาสังคมและความมั่นคงของมนุษย์จังหวัด จะจัดส่งใบเสร็จให้แก่ผู้บริจาคต่อไป ทั้งนี้ เหรียญเชิดชูเกียรติเป็นเหรียญพระคลัง ชนิดทองแดงชุบทอง ความสูงประมาณ 3.5 เซนติเมตร สลักข้อความ ร่ำรวย สุขภาพดี อายุยืน และข้อความ เหรียญเชิดชูเกียรติ สำหรับผู้บริจาคเบี้ยยังชีพผู้สูงอายุที่มา : และ
ครม.เห็นชอบโครงการสละสิทธิ์รับเบี้ยยังชีพผู้สูงอายุเข้ากองทุนผู้สูงอายุ พร้อมของบฯ 11 ล้านจัดทำเหรียญเชิดชูเกียรติมอบผู้เข้าร่วมโครงการ 7 พ.ย. 2560 รายงานระบุว่า วันนี้ (7พ.ย. 60 ) เมื่อเวลา 10.00
บริจาคเบี้ยยังชีพผู้สูงอายุ,ผู้สูงอายุ,เบี้ยยังชีพผู้สูงอายุ